Коньска сила

Коньска сила — застарѣла несистемна мѣра выкону, котра в державах з метричнов системов мѣр ровна ≈736 Вт, а в англоязычных ≈746 Вт. Перву называють метрична коньска сила, а другу — империална, британска або механична:Encyclopaedia Britannica/
Метрична = 0,9863 империалной.
Коньска сила продовжать ся поуживати в тракторовом и автопромыслѣ и позначать ся PS (Pferdestärke, по нѣмецкы), CV (cheval-vapeur, по французскы), HP або hp (horsepower, по англицкы).Лошадиная сила

Авторство
Термин «коньска сила» придумав Джеймс Ватт. В той добѣ тяжку роботу пумпованя воды, двиганя терьху и подобны в промыслѣ, баництвѣ робили з коньми. Ватт, котрый зробив значны вылѣпшѣня в своем парном моторѣ, потребовав доступно пересвѣдчити газдох, кельо коней им може замѣнити его дорогый мотор.Energy Education. 

Кельо «кони» мать конь?
Пошыренов е хыбна концепция, же конь мать едну коньску силу (а значить, кедь авто номинално мать 75 hp — та гибы тягне як 75 коней довъедна. Не е то так. Максималный выкон коня може быти аж 15 hp, а чоловѣка — кус веце як 1 hp. Найлѣпшы шпортовцѣ Tour de France можуть тримати выкон 1,2 hp в интервалѣ 15 s, а выкон 0,9 hp в интервалѣ едной минуты. 

Джеймс Ватт не манипуловав з правдов. Означив коньску силу, выходячи з роботы коня, запряженого до конного млина, за цѣлу шихту, подѣливши на ей довжку в минутах и достав 32 572 фонто-стоп за минуту и закруглив на 33 000 фонто-стоп за минуту. Означѣня метричной коньской силы як 75 кг-м за секунду при перерахунку давать 32 549 фонто-стоп за минуту.

Е правдов, же максималный выкон коня 15 hp, але середний за цѣлу шихту якраз около 1 hp.

Интересны факты
Калкулуючи подобным способом выраховали середний выкон чоловѣка за цѣлый день и пришли на величину 100 W. Тота «людска сила» достала назву енергетичный слуга.

Жерела и одказы




 Референции 

Катеґорія:Физикалны единкы